เรื่องร้องเรียน (เสียงรบกวน,สอบถาม,เสนอแนะ,ร้องเรียน) วันที่ 2023-08-09 06:33:06 — แขวงบางมด เขตจอมทอง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031415

ขอให้แก้ไขปัญหาเสียงดังรบกวนและฝุ่นละออง บริเวณโรงงานผลิตน้ำแข็ง ชื่อบริษัท.....ซอยเอกชัย 15 แขวงบางขุนเทียน เขตจอมทอง กรุงเทมหานคร จุดสังเกตให้เดินทางเข้าซอยเอกชัย 15 ไปจนถึงท้ายซอยจะพบกับบริษัทดังกล่าว โดยมีเจ้าของเป็นบุคคลเพศชาย(ไม่ทราชื่อ-นามสกุล) อายุประมาณ 50 กว่าปี ส่วนสูงประมาณ 170 เซนติเมตร รูปร่างอวบ ผิวคล้ำ เนื่องจากผู้ร้องแจ้งว่าภายในบริษัทดังกล่าวมีการผลิตน้ำแข็ง ซึ่งผู้ร้องประสบปัญหาเสียงดังรบกวนจากเครื่องจักรของโรงงาน ประกอบกับเสียงจากการสัญจรของรถที่ผ่านเข้า-ออกจากโรงงาน และเสียงจากการพูดคุยของพนักงานภายในโรงงานร่วมด้วย โดยจะประสบปัญหาตลอด 24 ชั่วโมง อีกทั้งผู้ร้องแจ้งว่าการสัญจรเข้า-ออก ของรถส่งของภายในโรงงานก่อให้เกิดฝุ่นละอองฝุ้งกระจายตลอด 24 ชั่วโมงจึงประสงค์ให้หน่วยงานที่เกี่ยวข้องเข้าไปดำเนินการแก้ไขปัญหาดังกล่าว เบื้องต้นผู้ร้องทราบรายงานผลการปฏิบัติงานจากกรุงเทพมหานคร ระบุวัน เมื่อ 14/04/2563 สำนักงานเขตจอมทอง กรณีร้องเรียนนี้เคยมีการร้องเรียนมาแล้ว 8 ปี และร้องเรียนมาอย่างต่อเนื่องเจ้าหน้าที่ได้ตรวจ สอบและรายงานให้ทราบล่าสุด เมื่อวันที่ 1 เมษายน 2563 โดยเจ้าหน้าที่ได้สอบถามประชาชน ที่พักอาศัยบริเวณใกล้เคียง จำนวน 6 หลังคาเรือน ปรากฏว่า ไม่มีผู้ใดได้รับความเดือดร้อน เสียงดังจากการประกอบกิจการผลิตน้ำแข็งของบริษัทบางขุนเทียนอุตสาหกรรม จำกัด ตามเอกสารแนบ และจากการตรวจสอบเมื่อวันที่ 7 เมษายน 2563 เวลาประมาณ 15.30 น. พบนายธนรัตน์ เทียนเจริญ ผู้ดูแล ให้การว่าบริษัทได้มีการตรวจสอบและล้างระบบต่างๆ ของ เครื่องทำน้ำแข็งอย่างน้อย 3 เดือนต่อครั้ง ส่วนรถยนต์ที่ใช่บรรทุกน้ำแข็งจะมีการตรวจสภาพกับอู่ ซ่อมรถเอกชนเป็นประจำ และตนเองจะคอยกำชับพนักงาน/คนขับรถให้ระมัดระวังการขับรถและการเร่งเครื่องยนต์ไม่ให้รบกวนผู้พักอาศัยใกล้เคียง ซึ่งขณะที่เจ้าหน้าที่ตรวจสอบบริษัทดังกล่าว กำลังดำเนินการตรวจสอบและล้างระบบต่างๆ ของเครื่องทำน้ำแข็ง และภายในห้องเครื่องทำ น้ำแข็งมีการกั้นให้เป็นห้องปิดมิดชิดด้วยวัสดุกันเสียง และกั้นด้วยห้องอีกหนึ่งชั้น เพื่อป้องกัน เสียงดังที่เกิดจากการประกอบกิจการ ทั้งนี้ ได้แนะนำให้ผู้ประกอบการหมั่นตรวจเช็คเครื่องจักรและรถยนต์ที่ใช้บรรทุกน้ำแข็งให้สามารถใช้งานได้อย่างมีประสิทธิภาพ และให้กำชับพนักงานไม่ให้กระทำการใดๆ ที่ก่อให้เกิดเหตุเดือดร้อนรำคาญผู้พักอาศัยใกล้เคียงแล้ว แต่ผู้ร้องไม่ประสงค์ให้ดำเนินการประสานงานไปยังกรุงเทพมานครและสถานีตำรวจในพื้นที่ ขอให้เป็นหน่วยงานอื่นที่สามารถแก้ไขปัญหาได้ เบื้องต้นผู้ร้องรับทราบรายงานผลการพิจารณาเมื่อวันที่ 6 ตุลาคม 2565 กรุงเทพมหานคร โดยสำนักงานเขตจอมทอง รายงานผลการดำเนินการว่า กรณีร้องเรียนดังกล่าวเจ้าหน้าที่ได้ติดตาม ตรวจสอบมาโดยตลอด สรุปผลการดำเนินการดังนี้ (1) เมื่อวันที่ 20 เมษายน 2565 เจ้าหน้าที่ได้ตรวจสอบภายในซอยเอกชัย 15 พบว่ามีรถยนต์เข้าออกเป็นประจำไม่ใช่เฉพาะรถยนตืของโรงงานเท่านั้น เนื่องจากภายในซอยอยู่ใกล้ชุมชน มีโรงเรียนมีอาคารพักอาศัยเป็นจำนวนมาก และท้ายซอยสามารถเป็นจุดกลับรถได้ ขณะตรวจสอบมีรถยนต์ของโรงงานและรถยนต์อื่นๆสัญจรไปมา ไม่พบว่ามีเสียงดัง เจ้าหน้าที่ได้สอบถามผู้พักอาศัยบริเวณหน้าโรงงาน ได้ความว่าไม่ได้รับความเดือดร้อนจากการประกอบกิจการของโรงงานผลิตน้ำแข็งดังกล่าว และ (2) เมื่อวันที่ 3 ตุลาคม 2565 เจ้าหน้าที่ได้ตรวจสอบเรื่องร้องเรียนดังกล่าวอีกครั้ง ขณะตรวจสอบพบว่ามีเสียงดังจากการประกอบกิจการเล็กน้อย สอบถามข้อมูลผู้ดูแลโรงงาน แจ้งว่ารถยนต์ของโรงงานและของลูกค้าจะเข้าออกมากในช่วงเวลา 06.00-13.00 น. เท่านั้น และมีการตรวจสอบเครื่องจักรผลิตน้ำแข็งและสภาพรถยนต์เป็นประจำ ทั้งนี้ เจ้าหน้าที่ได้กำชับให้กำกับดูแลพนักงานไม่ให้พูดคุยเสียงดังแล้ว แต่ข้อเท็จจริงความเดือดร้อนเสียงดังรบกวนและฝุ่นละอองเกิดขึ้นตลอดเวลา 24 ชั่วโมง ความเดือดร้อนไม่ได้เกิดเฉพาะช่วงเวลา 06.00-13.00 น. และเดือดร้อนต่อเนื่อง จากการประกอบกิจการโรงงานผลิตน้ำแข็งจนถึงปัจจุบันวันที่ 8 สิงหาคม 2566 ผู้ร้องจึงขอให้หน่วยงานที่เกี่ยวข้องดำเนินการอีกครั้ง

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata